# Tour de França de 1990

El Tour de França de 1990 fou la 77a edició del Tour de França. Es disputà entre el 30 de juny i el 22 de juliol de 1990, període durant el qual els ciclistes recorregueren 3.504 km de distància repartits en 22 etapes, dues de les quals el segon dia de la competició. Va començar a Futuroscope (Poitiers), on es van disputar les tres primeres etapes, i va acabar als Camps Elisis de París.
El campió de la prova fou l'estatunidenc Greg LeMond (Z), qui revalidà el títol de l'edició precedent i aconseguí el seu tercer triomf absolut del Tour de França. L'italià Claudio Chiappucci (Carrera Jeans-Vagabond) fou el segon classificat i el neerlandès Eric Breukink (PDM-Concorde-Ultima) els va acompanyar al podi.

## Recorregut

El Tour començà amb un pròleg de 6,3 km a Futuroscope, al qual el seguiren dues etapes disputades l'endemà, també pel parc temàtic: una etapa en línia i una contrarellotge per equips. El primer dia de descans estava programat pel dijous 5 de juliol, quan només s'havien disputat etapes planes, el pròleg i la contrarellotge per equips; però just l'endemà d'una etapa maratoniana entre Avranches i Rouen de 301 quilòmetres de recorrent pla. Dos dies més tard es disputava una contrarellotge individual (7a etapa) i a partir de la desena etapa, que coincidia amb el pas per Suïssa, es disputaven quatre etapes de muntanya i una cronoescalada. Finalment, abans de l'etapa final pels Camps Elisis de París, es disputà una contrarellotge individual de 45 quilòmetres.
Una de les novetats d'aquesta edició fou la introducció d'un sistema de bonificacions per als tres primers classificats de les etapes (20, 12 i 8 segons) i d'algunes metes volants (6,4 i 2 segons).

## Desenvolupament de la cursa

Els favorits per guanyar la cursa eren el francès Laurent Fignon, l'irlandès Stephen Roche, el nord-americà Greg Lemond i l'espanyol Perico Delgado, tots ells vencedors de la prova en edicions anteriors. D'aquests, Greg Lemond, guanyador de l'edició de 1989 no va participar en cap de les altres dues grans rondes per etapes, mentre que Pedro Delgado havia quedat segon a la Vuelta a Espanya; però duia una temporada regular.
Després del pròleg inicial, guanyat pel francès Thierry Marie, el canadenc Steve Bauer esdevé el líder de la prova després de formar part d'una escapada que arriba a Futuroscope amb més de 10 minuts d'avantatge i que es va resoldre a l'esprint final, quan el neerlandès Frans Maassen va fer valer la seva millor punta de velocitat davant de Ronan Pensec i l'italià Claudio Chiapucci.
Bauer seria líder fins a la fi de la primera etapa dels Alps, quan el rellevaria al liderat el seu company d'escapada Pensec. Aquest duria el mallot groc tot just dos dies, abans de cedir-lo al tercer integrant de l'escapada de la primera etapa, Claudio Chiapucci. Greg LeMond era quart a 7 minuts i mig i Delgado cinquè a més de 9 minuts; però, a l'etapa següent (la 13a), l'italià va perdre quasi 5 minuts, temps que es va anar reduint en relació a l'estatunidenc, que arriba a la contrarellotge de la penúltima etapa a tot just 5 segons. En aquesta etapa, guanyada per Erik Breukink, LeMond supera Chiapucci i aconsegueix el mallot groc, mentre que Delgado baixa a la 4a posició i, per primer cop en les tres edicions precedents, no puja al podi. L'espanyol havia contret una gastroenteritis i no pogué seguir el ritme de Lemond als Pirineus, fet que el va deixar fora de la lluita pel triomf final. A l'etapa reina, les ordres d'equip de Banesto alliberen Miguel Indurain de la feina de gregari, fet que li permet aconseguir la seva segona victòria a la prova francesa en l'etapa que acaba a Luz Ardiden.
Dos ciclistes catalans participaren en aquesta edició: el donostiarra, però d'origen català, Peio Ruiz Cabestany que acabaria en la dotzena posició a 13' 39" de Greg Lemond; i l'osonenc Melcior Mauri, que acabaria 78è, a 1h 33' 40" del guanyador.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| Pròleg | 30 de juny | Futuroscope – Futuroscope | pròleg | 6,3 | Thierry Marie | Thierry Marie |
| 1a etapa | 1 de jul | Futuroscope – Futuroscope | etapa plana | 138,5 | Frans Maassen | Steve Bauer |
| 2a etapa | 1 de jul | Futuroscope – Futuroscope | contrarellotge per equips | 44,5 | Panasonic-Sportlife | Steve Bauer |
| 3a etapa | 2 de jul | Poitiers – Nantes | etapa plana | 233 | Moreno Argentin | Steve Bauer |
| 4a etapa | 3 de jul | Nantes – Mont Saint-Michel | etapa plana | 203 | Johan Museeuw | Steve Bauer |
| 5a etapa | 4 de jul | Avranches – Rouen | etapa plana | 301 | Gerrit Solleveld | Steve Bauer |
| | 5 de jul | Dia de descans a Rouen | Dia de descans | | | |
| 6a etapa | 6 de jul | Sarrebourg – Vittel | etapa plana | 202,5 | Jelle Nijdam | Steve Bauer |
| 7a etapa | 7 de jul | Vittel – Épinal | contrarellotge individual | 61,5 | Raúl Alcalá Gallegos | Steve Bauer |
| 8a etapa | 8 de jul | Épinal – Besançon | etapa plana | 181,5 | Olaf Ludwig | Steve Bauer |
| 9a etapa | 9 de jul | Besançon – Ginebra | etapa accidentada | 196 | Massimo Ghirotto | Steve Bauer |
| 10a etapa | 10 de jul | Ginebra – Saint-Gervais-les-Bains | etapa de muntanya | 118,5 | Thierry Claveyrolat | Ronan Pensec |
| 11a etapa | 11 de jul | Saint-Gervais-les-Bains – L'Aup d'Uès | etapa de muntanya | 182,5 | Gianni Bugno | Ronan Pensec |
| 12a etapa | 12 de jul | Fontaine – Villard-de-Lans | cronoescalada | 33,5 | Erik Breukink | Claudio Chiappucci |
| | 13 de jul | Dia de descans a Villard-de-Lans | Dia de descans | | | |
| 13a etapa | 14 de jul | Villard-de-Lans – Saint-Étienne | etapa accidentada | 149 | Eduardo Chozas Olmo | Claudio Chiappucci |
| 14a etapa | 15 de jul | Lo Puèi de Velai – Millau | etapa accidentada | 205 | Marino Lejarreta Arrizabalaga | Claudio Chiappucci |
| 15a etapa | 16 de jul | Millau – Revèl | etapa plana | 170 | Charly Mottet | Claudio Chiappucci |
| 16a etapa | 17 de jul | Blanhac – Luz-Ardiden | etapa de muntanya | 215 | Miguel Indurain Larraya | Claudio Chiappucci |
| 17a etapa | 18 de jul | Lorda – Pau | etapa de muntanya | 150 | Dmitri Konyschew | Claudio Chiappucci |
| 18a etapa | 19 de jul | Pau – Bordeus | etapa plana | 202 | Gianni Bugno | Claudio Chiappucci |
| 19a etapa | 20 de jul | Castilhon de Dordonha – Llemotges | etapa plana | 182,5 | Guido Bontempi | Claudio Chiappucci |
| 20a etapa | 21 de jul | Llac de Vacivièra – Llac de Vacivièra | contrarellotge individual | 45,5 | Erik Breukink | Greg LeMond |
| 21a etapa | 22 de jul | Brétigny-sur-Orge – París | etapa plana | 182,5 | Johan Museeuw | Greg LeMond |

## Classificacions
### Classificació general

Font: ProCyclingStats :

### Classificacions secundàries

| Classificació per punts Classificació per puntsCorredorEquipPunts1r Olaf Ludwig Panasonic-Sportlife256 pts2n Johan Museeuw Lotto-Super Club221 pts3r Erik Breukink PDM-Concorde-Ultima118 pts4t Jean-Claude Colotti RMO117 pts5è Sean Kelly PDM-Concorde-Ultima116 pts | Classificació de la muntanya Classificació de la muntanyaCorredorEquipPunts1r Thierry Claveyrolat RMO321 pts2n Claudio Chiappucci Carrera Jeans-Vagabond179 pts3r Roberto Conti Ariostea160 pts4t Miguel Indurain Larraya Banesto153 pts5è Greg LeMond Z135 pts |
| Classificació dels joves Classificació del millor joveCorredorEquipTemps1r Gilles Delion Helvetia-La Suisse91h 00' 17"2n Pascal Lino RMO+ 13' 41"3r Dmitri Konyschew Alfa Lum+ 14' 14"4t Miguel Ángel Martínez Torres ONCE+ 21' 42"5è Álvaro Mejía Castrillón Postobón–Manzana–Ryalcao+ 48' 07" | Classificació per equips Classificació per equipsEquipTemps1r Z 272h 21' 21"2n ONCE + 16"3r Banesto + 23' 44"4t PDM-Concorde-Ultima + 33' 05"5è RMO + 56' 31" |

## Equips participants

| Z Z | Castorama-Raleigh CAS | Banesto BAN |
| 1 Greg LeMond 2 Eric Boyer 3 Bruno Cornillet 4 Gilbert Duclos-Lassalle 5 Atle Kvalsvoll 6 François Lemarchand 7 Robert Millar 8 Ronan Pensec 9 Jerôme Simon Director esportiu: - | 11 Laurent Fignon 12 Vincent Barteau 13 Christophe Lavainne 14 Luc Leblanc 15 Thierry Marie 16 Fabrice Philipot 17 Bjarne Riis 18 Gérard Rue 19 Pascal Simon Director esportiu: Cyrille Guimard | 21 Pedro Delgado 22 Marino Alonso 23 Dominique Arnaud 24 Julián Gorospe 25 Miguel Induráin 26 Javier Lukin 27 Juan Martínez Oliver 28 Jesús Rodríguez Magro 29 Abelardo Rondón Director esportiu:José Miguel Echavarri - |
| PDM PDM | ONCE ONC | R.M.O. RMO |
| 31 Erik Breukink 32 Raúl Alcalá 33 Uwe Ampler 34 Rudy Dhaenens 35 Martin Earley 36 Gert Jakobs 37 Sean Kelly 38 Uwe Raab 39 Jos Van Aert Director esportiu: - | 41 Marino Lejarreta 42 Eduardo Chozas 43 Herminio Díaz Zabala 44 Anselmo Fuerte 45 Stephen Hodge 46 Miguel Martínez Torres 47 Melcior Mauri 48 Pello Ruíz Cabestany 49 Johnny Weltz Director esportiu:Manolo Saiz - | 51 Charly Mottet 52 Jean Claude Bagot 53 Frédéric Brun 54 Eric Caritoux 55 Thierry Claveyrolat 56 Jean Claude Colotti 57 Thierry Laurent 58 Pascal Lino 59 Michel Vermote Director esportiu: - |
| Panasonic-Sportlife PAN | Chateau d'Ax CHA | 7 Eleven-Hoonved 7EL |
| 61 Steven Rooks 62 Viatxeslav Iekímov 63 Olaf Ludwig 64 Guy Nulens 65 Alan Peiper 66 Eddy Planckaert 67 Marc Sergeant 68 Eric Van Lancker 69 Jean Paul Van Poppel Director esportiu: - | 71 Gianni Bugno 72 Giuseppe Calcaterra 73 Giovanni Fidanza 74 Roberto Gusmeroli 75 Mario Kummer 76 Tony Rominger 77 Mauro Santaromita 78 Jan Schur 79 Alberto Volpi Director esportiu: - | 81 Andrew Hampsten 82 Norman Alvis 83 Steve Bauer 84 Andy Bishop 85 Ron Kiefel 86 Dag-Otto Lauritzen 87 Davis Phinney 88 Bob Roll 89 Sean Yates Director esportiu: - |
| Seur SEU | Weinmann-SMM-Uster WEI | Helvetia-La Suisse HEL |
| 91 Marco Giovanetti 92 Roque de la Cruz 93 Mathieu Hermans 94 Jean Pierre Heynderickx 95 Pablo Moreno 96 Álvaro Pino 97 Vicente Ridaura 98 José Luis Rodríguez García 99 José Urea Director esportiu: - | 101 Adri Van der Poel 102 Alfred Achermann 103 Carlo Bomans 104 Beat Breu 105 Michel Dernies 106 Jan Goessens 107 Patrick Robeet 108 Kurt Steinmann 109 Thomas Wegmuller Director esportiu: - | 111 Pascal Richard 112 Gilles Delion 113 Mauro Gianetti 114 Othmar Haefliger 115 Jean Claude LeClercq 116 Hans Rudi Marki 117 Henri Manders 118 Niki Ruttimann 119 Guido Winterberg Director esportiu: - |
| Toshiba TOS | Ryalcao-Postobón RYA | Histor-Sigma HIS |
| 121 Jean Francois Bernard 122 John Carlsen 123 Christian Chaubet 124 Andreas Kappes 125 Pascal Lance 126 Roland LeClercq 127 Philippe Louviot 128 Yvon Madiot 129 Denis Roux Director esportiu: - | 131 Álvaro Mejía 132 Juan Carlos Castillo 133 Omar Hernández 134 Carlos Mario Jaramillo 135 Gerardo Moncada 136 Reynel Montoya 137 William Palacio 138 William Pulido 139 Óscar de Jesús Vargas Director esportiu: - | 141 Stephen Roche 142 Laurent Biondi 143 Étienne de Wilde 144 Paul Haghedooren 145 Brian Holm 146 Soren Lilholt 147 Francis Moreau 148 Wilfried Peeters 149 Laurent Pillon Director esportiu: - |
| Lotto-Superclub-MBK LOT | TVM-Yoko TVM | Carrera Jeans-Vagabond CAR |
| 151 Claude Cricquelion 152 Johan Bruyneel 153 Peter De Clercq 154 Jos Haex 155 Johan Museeuw 156 Hendrik Redant 157 Peter Roes 158 Wim Van Eynde 159 Patrick Verschueren Director esportiu: - | 161 Phil Anderson 162 Johan Capiot 163Maarten Ducrot 164 Patrick Jacobs 165 Jorg Muller 166 Martin Schalkers 167 Eddy Schurer 168 Jan Siemons 169 Jesper Skibby Director esportiu: - | 151 Claudio Chiappucci 152 Guido Bontempi 153 Acacio da Silva 154 Massimo Ghirotto 155 Alessandro Gianelli 156 Flavio Giupponi 157 Eric Maechler 158 Giancarlo Perini 159 Maximilian Sciandri Director esportiu: - |
| Buckler BUC | Ceramiche Ariostea ARI | Kelme-Ibexpress KEL |
| 181 Edwig Van Hooydonck 182 Gerrit de Vries 183 Frans Maassen 184 Jelle Nijdam 185 Twan Poels 186 Gerrit Solleveld 187 Patrick Tolhoelk 188 Eric Vanderaerden 189 Peter Winnen Director esportiu: - | 191 Moreno Argentin 192 Adriano Baffi 193 Davide Cassani 194 Bruno Cenghialta 195 Roberto Conti 196 Alberto Elli 197 Rodolfo Massi 198 Valerio Piva 199 Marcello Siboni Director esportiu: - | 201 Fabio Parra 202 Antonio Miguel Díaz 203 Antonio Espejo 204 Martín Farfán 205 Mario Lara 206 Néstor Mora 207 Nelson Rodríguez 208 Jesús Rosado 209 Ángel Sarrapio Director esportiu: - |
| Alfa-Lum ALF |
| 211 Dmitri Kónixev 212 Djamolidine Abdoujaparov 213 Nikolai Golovatenko 214 Ivan Ivanov 215 Vassili Jdanov 216 Assiat Saítov 217 Alexandre Troubine 218 Piotr Ugriúmov 219 Serguei Ouslamine Director esportiu: - |

## Referències

* 1 2 «Pedro Delgado és el favorit de tothom per guanyar el Tour». Avui, 27-06-1990. [Consulta: 1r gener 2025].
* ↑ «Greg Lemond s'adjudica el seu tercer Tour a París». Avui, 23-07-1990. [Consulta: 1r gener 2025].
* ↑ «El campió nord-americà practica una filosofia de la vida molt clara». Avui, 23-07-1990. [Consulta: 1r gener 2025].
* ↑ «Delgado ensopega al matí i falla a la tarda en l'etapa cronometrada per equips». Avui, 02-07-1990. [Consulta: 1r gener 2025].
* ↑ «Greg Lemond, sensacional, és a un pas de repetir la victòria de Pany passat al Tour». Avui, 18-07-1990. [Consulta: 1r gener 2025].